Държавен вестник, бр. 7, 2004 г., стр. 6

С Т Р .  6
Д Ъ Р Ж А В Е Н   В Е С Т Н И К
Б Р О Й  7
РЕШЕНИЕ № 16
ОТ 16 ЯНУАРИ 2004 Г.
за определяне на спечелилия конкурса канди-
дат за предоставяне на концесия върху част от
минералната вода от находище “Долна баня”,
Долна баня, община Долна баня, Софийска
област, разкрита чрез сондаж № 13хг
На основание чл. 18, ал. 1 и 2 от Закона за
концесиите във връзка с чл. 47, ал. 1, т. 3 и ал. 3
от Закона за водите, чл. 30 от Правилника за
прилагане на Закона за концесиите, приет с
Постановление № 240 на Министерския съвет
от 1995 г., Решение № 524 на Министерския
съвет от 2003 г. за изменение на Решение № 24
на Министерския съвет от 2003 г. (ДВ, бр. 68
от 2003 г.) за предоставяне на втора концесия
за част от минералната вода, обект—изклю-
чителна държавна собственост, от находище
“Долна баня”, Долна баня, община Долна баня,
Софийска област, разкрита чрез сондаж № 13хг
(ДВ, бр. 7 от 2003 г.), и доклад на комисията по
чл. 10 от Закона за концесиите, определена със
Заповед № Р-54 на министър-председателя от
5 август 2003 г.
МИНИСТЕРСКИЯТ СЪВЕТ
Р Е Ш И :
1. Определя за концесионер чрез проведен
присъствен конкурс “Агрокомерс”—АД, София,
което придобива особено право на ползване
върху част от минералната вода от сондаж
№ 13хг на находище “Долна баня”, Долна баня,
община Долна баня, Софийска област, с общ
годишен експлоатационен ресурс в обем
30 000 куб. м минерална вода, от който 80 на сто
само за добив на хидрогеотермална енергия и
20 на сто—за комплексно използване за добив
на хидрогеотермална енергия и след отнемане
на част от топлината на минералната вода—
ползването є за профилактика, отдих, спорт и
други цели.
2. Одобрява постигнатите при провеждане-
то на конкурса условия, както следва:
2.1. Еднократно концесионно възнаграж-
дение за предоставяне на концесията в раз-
мер 2000 лв., платимо от концесионера в срок
един месец от подписването на концесионния
договор.
2.2. Годишно концесионно възнаграждение
върху фактически използваното количество
минерална вода при единична стойност за
1 куб. м минерална вода:
2.2.1. левовата равностойност на 0,35 щ. д.
по централния курс на Българската народна
банка в деня на плащането за количеството
минерална вода с предназначение на водопол-
зването само за добив на хидрогеотермална
енергия;
2.2.2. левовата равностойност на 0,60 щ. д.
по централния курс на Българската народна
банка в деня на плащането за количеството
минерална вода, използвано комплексно за
добив на хидрогеотермална енергия и след
отнемане на част от топлината на минерална-
та вода—ползването є за профилактика, от-
дих, спорт и други цели.
2.3. Минимално годишно концесионно въз-
награждение, определено върху 90 на сто от
предоставения общ годишен експлоатационен
ресурс по т. 1 и единичните стойности за
1 куб. м минерална вода по т. 2.2.1 и 2.2.2, но
не по-малко от левовата равностойност на
10 800 щ. д. по централния курс на Българска-
та народна банка в деня на плащането, дъл-
жимо след изтичане на 24-месечен гратисен
период от влизането в сила на концесионния
договор при условия, определени в договора.
До изтичането на гратисния период по пред-
ходното изречение концесионерът заплаща
годишно концесионно възнаграждение съглас-
но т. 2.2, 2.2.1 и 2.2.2.
3. Концесионерът се задължава:
3.1. Да направи инвестиция в размер не по-
малък от 300 000 лв. за изграждане на сгради и
съоръжения за използване на ресурса при усло-
вията на т. 5.2.7 от Решение № 24 на Министер-
ския съвет от 2003 г., конкурсното предложе-
ние и сключения концесионен договор.
3.2. Да открие банкова гаранция в полза на
концедента за гарантиране на инвестиционни-
те си задължения по т. 3.1 в размер 10 на сто от
планираната инвестиция при условия съгласно
концесионния договор.
3.3. На основание чл. 47, ал. 3 от Закона за
водите да заплаща на община Долна баня 30 на
сто от годишното концесионно възнаграждение
по ред, определен в концесионния договор.
3.4. Във връзка с осъществяването на конце-
сионната дейност да открие и поддържа за сро-
ка на концесията 10 работни места.
4. Внесеният от “Агрокомерс”—АД, пари-
чен депозит за участие в конкурса се задържа и
се прихваща от еднократното концесионно въз-
награждение по т. 2.1.
5. Упълномощава министъра на околната
среда и водите да сключи от името на държава-
та концесионния договор с “Агрокомерс”—АД,
в срок един месец от обнародването на решени-
ето в “Държавен вестник” при условията на това
решение, Решение № 24 на Министерския съ-
вет от 2003 г., изменено с Решение № 524 на Ми-
нистерския съвет от 2003 г., и конкурсното пред-
ложение на “Агрокомерс”—АД.
6. Решението подлежи на обжалване пред
Върховния административен съд относно него-
вата законосъобразност в 7-дневен срок от об-
народването му в “Държавен вестник”.
Министър-председател:
Симеон Сакскобургготски
Главен секретар на Министерския съвет:
Севдалин Мавров
2784